text: Pokemon-jæger skabte natlig ængstelse og postyr i Aabenraa
  31 juli 2016 kl. 05.08
  Pokemon-jægere præger gadebilledet i denne tid - og når jagten foregår midt om natten kan det skabe frygt for indbrud og være årsag til, at politiet rykker ud som natten til søndag i Aabenraa.
  Kort efter klokken 04 i nat fik politiet en melding om, at der var et indbrud i gangi Bjerggade i Aabenraa, hvor en ung mand med hættetrøje og rygsæk luskede rundt ved en ejendom.
  Politiet kom hurtigt til stedet og patruljen mødte en ung mand, der passede på beskrivelsen - men desuden var udstyret med en smartphone og på ivrig pokemon-jagt trods tidspunktet.
  - Han erkendte, at han i sin iver havde været lidt for tæt på en ejendom og ikke havde tænkt på, at hans natlige færd kunne misforståes, siger vagtchef Erik Lindholdt  hos Syd- og Sønderjyllands Politi søndag morgen til TV SYD.
  Vagtchefen opfordrer til, at pokemon-jægerne tænker over, at deres færden kan blive misforstået - især midt om natten.
  Pokemonjæger kan prise sin buksebag lykkelig for, at det ikke var en hundepatrulje, vi sendte til opgaven: &quot;Indbrud i øjeblikket&quot; #politidk
  
  